Kaasatud isik /asutus		

 	22.04.2026 nr 5.2-1/208 - 1	

	

	
Merivälja tee 80 kinnistu ja lähiala detailplaneeringu avalikustamine		

Austatud kaasatud isik	

Tallinna Linnavalitsuse 07.04.2026 korraldusega nr 240 võeti vastu Merivälja tee 80 kinnistu ja lähiala detailplaneering. 
Detailplaneeringu koostamise eesmärk on ümberkruntimise teel moodustada üks ärimaa, üks tootmismaa ning üks transpordimaa sihtotstarbega krunt. Kavandatud ärimaa sihtotstarbega krundile määratakse ehitusõigus kuni 2-korruselise piirkonna keskuse funktsiooniga ärihoone ehitamiseks. Tootmismaa krundile kavandatakse trafo-alajaam ning transpordimaa krundile tänavarajatised ja tehnovõrgud. Planeerimislahendus lähtub Pirita linnaosa üldplaneeringust ning arvestab piirkonnakeskuse funktsioonide arendamise vajadusega. Kavandatud hoone teenindab eelkõige kohalikke elanikke ning koondab kaubandus- ja teenindusfunktsioone.
Planeeritav ala paikneb Pirita linnaosas Mähe asumis. Planeeritava ala naabruses põhjas, vahetult üle Mähe tee paikneb 3-korruseline ärihoone, ida suunas asub 2-korruseliste hoonetega elamurajoon, kus on nii ridaelamuid kui üksikelamuid. Lõunaküljest piirneb ala Merivälja tee 78 ärimaa kinnistuga ja Merivälja tee 76 elamumaa kinnistuga ning  Puki tänava äärsetel  kinnistutel on samuti elamumaa sihtotstarve. Ühistranspordiga juurdepääsetavus  Merivälja tee 80 krundile on väga hea, mistõttu krunt on ideaalne avaliku kasutusega piirkondlikule kauplusele ning teenindusele.
Planeeritava ala suurus on 1,13 ha. Detailplaneeringu koostas AS K-Projekt arhitektuurikonkursi võidutöö „Mere“ (OÜ MOI) alusel ning huvitatud isik on OÜ RE Tegevus.
Pirita linnaosa üldplaneeringu kohaselt on planeeritud maa-ala maakasutuse juhtfunktsiooniks segafunktsiooniline ala ja väike osa on väikeelamute ala. Detailplaneeringu lahendus on kooskõlas Pirita linnaosa üldplaneeringuga.
Detailplaneeringu lahendusega saab tutvuda 06.05. – 27.05.2026 igal tööpäeval tööaja jooksul Pirita Linnaosa Valitsuses Kloostri tee 6, ruumis 128. Võimalusel palume tutvuda elektroonilisel teel. Samal ajavahemikul on huvitatud isikuil võimalik esitada     ettepanekuid või vastuväiteid.
Detailplaneeringuga saab tutvuda ka Tallinna planeeringute registris: https://tpr.tallinn.ee/DetailPlanning/Details/DP035910 
Dokumentide nägemiseks peab ID kaardiga sisse logima. 

	
Lugupidamisega	

	
	
(allkirjastatud digitaalselt)	
Kaido Saarniit	
Linnaosa vanem

	

	

Tiina Paalberg
6457612 tiina.paalberg@tallinnlv.ee